

Πάτρα 19/6/2020

***Τεχνική Έκθεση***

Για την ασφάλεια των εργαζομένων σύμφωνα με την νομοθεσία η ΔΕΥΑΠ παρέχει τα απαραίτητα Μέσα Ατομικής Προστασίας σύμφωνα με τις απαιτήσεις ασφαλείας της κάθε εργασίας.

Ως Μέσα Ατομικής Προστασίας νοείται κάθε εξοπλισμός τον οποίο ο εργαζόμενος πρέπει να φορά ή να φέρει κατά την εργασία για να προστατεύεται από έναν η περισσότερους κινδύνους για την ασφάλεια και την υγεία του, καθώς και κάθε συμπλήρωμα ή εξάρτημα του εξοπλισμού που εξυπηρετεί αυτό το σκοπό. Η χρήση των ΜΑΠ πρέπει να θεωρείται ως η τελευταία λύση για την προστασία των εργαζομένων και να χρησιμοποιείται μόνον εφόσον οι κίνδυνοι δεν μπορούν να αποφευχθούν ούτε να περιοριστούν επαρκώς µε τεχνικά μέτρα ή μέσα συλλογικής προστασίας ή µε μέτρα μεθόδους ή διαδικασίες οργάνωσης της εργασίας.

Κάθε ΜΑΠ πρέπει να είναι κατάλληλο για τους σχετικούς κινδύνους, χωρίς το ίδιο να οδηγεί σε αυξημένο κίνδυνο. Πρέπει να ανταποκρίνεται στις συνθήκες που επικρατούν στο χώρο εργασίας και να ταιριάζει σωστά στο χρήστη.

Σε αυτή την ζήτηση έχουν συμπεριληφθεί μόνο υποδήματα ασφαλείας σύμφωνα με τις καταγραμμένες ανάγκες που δόθηκαν από την Κεντρική Αποθήκη της επιχείρησης.

***Τεχνικές Προδιαγραφές και Προϋπολογισμός***

1. Όλα τα είδη πρέπει να είναι σύμφωνα με τις παρακάτω προδιαγραφές
2. Να είναι καινούρια, πιστοποιημένα, αμεταχείριστα, αισθητικά αποδεκτά, της τελευταίας σειράς του κατασκευαστή
3. Για κάθε είδος επί ποινή αποκλεισμού, στην προσφορά να αναφέρονται ρητά η μάρκα ή/και ο κατασκευαστής, να υπάρχει παραπομπή σε αντίστοιχο τεχνικό φυλλάδιο, το οποίο να υποβληθεί καθώς και να συνοδεύεται από έγχρωμες φωτογραφίες του προσφερόμενου είδους
4. Οι ενδιαφερόμενοι μαζί με τις προσφορές τους θα πρέπει επί ποινής αποκλεισμού να προσκομίσουν και τις απαραίτητες πιστοποιήσεις
5. Όλα τα υλικά πρέπει να είναι παραδοτέα εντός 10 εργάσιμων ημερών από την ανάθεση, στην κεντρική αποθήκη της ΔΕΥΑΠ χωρίς οικονομική επιβάρυνση
6. Οι ενδιαφερόμενοι πρέπει να υποβάλλουν στα δικαιολογητικά συμμετοχής Φορολογική και Ασφαλιστική Ενημερότητα καθώς και Ποινικό Μητρώο.

|  |  |  |  |  |
| --- | --- | --- | --- | --- |
| ***α/α*** | ***Περιγραφή*** | ***Προδιαγραφές*** | ***Ποσότητα*** | ***Τιμή σε €/ τεμάχιο*** |
| 1 | Υποδήματα ασφαλείας | EN ISO 20345:2011  S3 - SRC - CE  ***με μη μεταλλικά ένθετα, σόλα αντιολίσθησης*** και σύστημα ταχείας απασφάλισης (quickreleasesystem)  (απαραίτητη η προσκόμιση της αντίστοιχης πιστοποίησης - ECTypeExaminationCertificates) | 40 | 40 |
| 2 | Υποδήματα ασφαλείας Ηλεκτρολόγων | EN ISO 20345:2011  **SB E P WRU FO HRO SRC CE**  **με μη μεταλλικά ένθετα**  - πιστοποιημένη Διηλεκτρική Αντοχή τουλάχιστον 14KV (απαραίτητη η προσκόμιση της αντίστοιχης πιστοποίησης). | 50 | 60 |

* *Οι ενδιαφερόμενοι μπορούν να προσφέρουν για όποια από τα είδη επιθυμούν*
* *Ο διαγωνισμός είναι μειοδοτικός*
* *Τα μεγέθη θα προσδιοριστούν κατά την παραγγελία*
* *Είναι στην κρίση της επιτροπής αξιολόγησης να αποκλείει κάποιο είδος αν κριθεί ακατάλληλο ή με ανεπαρκείς πιστοποιήσεις ή αν η τεκμηρίωση των τεχνικών του χαρακτηριστικών κριθεί ανεπαρκής. Σ αυτή την περίπτωση μπορεί να αναθέσει την προμήθεια αυτού του υλικού στον διαγωνιζόμενο με την αμέσως καλύτερη τιμή στο είδος αυτό*

Η προμήθεια θα διέπετε από τις διατάξεις του Ν.1069/1980 και του Ν.4412/2016 με **εκτιμώμενο συνολικό κόστος προμήθειας 4600€+ΦΠΑ** και θα βαρύνει τον ΚΑΕ 62.98.730 του 2020.

Ο Τεχνικός Ασφαλείας

Βουκελάτος Ευάγγελος